
Predgovor. 


'^Iz najnovijeg vriemena dobili neograničenu volju, 
iV^da ponješto radim na polju naše dramatične 
( književnosti, te mi i zbilja za rukom podje, da 
spišem pomoćju jedne poviesti ovaj žalobni komad. 
Istu poviest nadjoh površno nacrtanu u našem mi¬ 
lom Nevenu. Žalibože da nas taj zabavni i poučni 
list još uviek nenasladjuje svojom milinom, ali što 
čemo? sve što Ijudem omili, toga brzo i nestane. 

Predajem ti dakle mili čitatelju i čitateljice 
ovog mog prvenca na razsuđu. U koliko sam u 
ostalom dostigla zadaću svoju, u koliko li zaostala 
za njom, to molim, neka dobrohotno i bezpristrano 
čitatelj razsudi, nu svakako treba da u posljednjem 
slučaju u obzir uzme moju dobru volju i namjeru, 
što me je rukovodila kod ovog mog prvenca. 

Što se jezika tiče, nastojala sam, da bude 
pravilan i narodan, što se tiče inog, to se nadam, 
da će moj prvenac dobro primljen biti, pošto se 
i slavni kazalištni odbor zadovoljnim izrazi. 

1 * 

Želim na tom polju i nadalje raditi, te malo 
po malo možda ću ipak primaknut se cilju, ko¬ 
jemu toli žudjeno hrlim. Slabahne ću sile napeti, 
koliko mi bude moguće, da prodrem do onoga, što 
se zove prava dramatika, i što se kaže raditi za 
mili jezik naš. 


Jd. ^ 

Osoblje. 


BOJAN ; grobar. 

IVKA, njegova kći. 

BLAŽI Ć, bogati trgovac. 

BOGDAN , njegov sin. 

SMILJANIĆ, načelnik grada. 

ANKA , njegova kći. 

VUK , sin njeke kozarske udove. 

Jedan sudac. 

Jedan viećnik. 

Viećnički sluga 
Sluga kod Smiljanića. 

MARUŠA \ 

DORVŠA ) 

(Čin se sgadja u Branovcu blizu Dubrovnika.) 

Šuma, s ljeva i desna šikarje, na ljevoj strani povelik kamen u pogledu 
klupe. 


Prizor prvi. 

IVKA kušnje BOGDAN. 

Ivka siedi na klupi, glavu ima na obe ruke naslonitu, kao da se je du¬ 
boko zamislila i težko uzdiše. 

BOGDAN. 

(Dodje s desna, stane pred Ivku i zovne.) 

Ivko ? 

IVKA. 

(Podigne glavu, upozna Bogdana, strastno mu se oko vrata savije i 
radostno.) 

Bogdane dobro mi đošo. 

BOGDAN. 

(Sasma hladno.) 

Ti si valjda sanak snila, kad se približili ovamo. 
IVKA. 

(Sveudilj radostno.) 1 

Ni sama neznam što biaše, n al me slušaj sada 
što ću ti reći. Kad si mi jućer poručio da se želiš 

jutros sa mnom porazgovoriti, neznah u koje doba da 
donjem, zato sam pohitila ovamo čim se jutrnje zvono 
oglasi; nza to sam propustila svetu misu — Bog mi 
prostio — i čekala te šest dugih satih, dok mi se 
najposlje glava prignu na krilo, te me nješto svlada, 
— neznam, da li biaše san, ili što drugo, i ja neo- 
sjetih došastja tvoga." 

BOGDAN. 

„Nemogoh odoljeti srdcu, da te iza dugog raz- 
stanka opet nevidim." 

IVKA. 

(Nješto sjetno a nješto šaljivo.) 

Jeli Bogdane, jel da nisi na mene sirotu mnogo 
mislio u Dubrovniku? Gizdave gospodske djevojke 
možda su ti Ivku gotovo izbile iz glave. U buci i po- 
slenosti sjajnoga toga grada valjda niesi imao mnogo 
vremena da se mene sjetaš; no tim više sjetjah se ja 
tebe, mili moj Bogdane. Kada se je prva lasta kod 
nas pomolila, pitah ju željno, donosi li mi pozdrav od 
tebe; kada je mjesec bliedim svojim svjetlom tamnu 
zemljicu razsvjetlio, šiljah mu nebrojene cjelove, mis- 
leć da i ti u njega upiriš oči svoje. Oj Bogdane! da 
znaš, kako mi je sve pusto bilo odkako te nebiaše!" 

BOGDAN. 

(Ozbiljno.) 

Imam nješto važnog, Ivko, što sam došao da ti 

javim. 

IVKA. 

(Začudjeno i nje&to bolno.) 

„Niti jedne ljubezne rieči mi nerečejoš danas!“ 
* BOGDAN. 

Sada me, dušo, slušaj, što ću ti kazati. 

(Sjedne na kamenu klapu, do njega sjedne Ivka te ga gleda vjerno i 
mirno.) 

Sjetjaš li se jošte, Ivko, onog časa, kad se u- 
poznasmo? U crkvi te prvi put zagledah, gdje si se 
pojavila u prostoj no liepoj narodnoj nošnji; jer si 
bila upravo došla iz porobljene krajine. Kada stupih iz 
crkve, tada ti se približih s uljudnim pozdravom, ti 
mi čedno odzdravi, a tvoj otac srdačno mi pruži ruku. 
Nepitah šta i odakle ste; tvoj je čarobni pogled lju- 
bezno i pouzdano na meni počivao, a u mojem srdcu 
odzove mu se probudjeni njime glas ljubavi, veleći: 
ova ili nijedna. — Njekoliko danah poslie toga dodje 
i do mene, priznajem se, tužna za mene viest, da 
novi grobar branovački nije nitko drugi nego tvoj 
otac, stari Bojan, koji je nakon mnogih bojnih težko- 
ćah i pogibeljih odabrao ovu siromašnu i pogrdnu 
službicu, da odmori trudne kosti i izviđa bolne rane. 

IVKA. 

Tako jeste; pa zar su mrtvaci tako odurni? 
Pogledaj ih samo jedanput i uvjerit ćeš se, da blieda 
njihova lica i prekrštene, razpelom narešene ruke ni- 

šta neimaju na sebi strašna: ja sam za posljednjega 
boja mnogo mrtvacah gledala s odsječenom rukom ili 
nogom, ili pako s razbitom glavom; ovi biahu, dakako, 
strašni; ali na tihih, krotkih pokojnicih plačem i jau¬ 
kom k nam dopratjenih, neima ništa užasna! 

BOGDAN. 

(Nješto smeteno). 

To navika čini, i moć navade je tolika, kolika 
i predsude, a kad nas je ta kobna predsuda, da se 
bojimo i uklanjamo od Ijudih, koji mrtvim zadnju 
čast izkazuju, da se bojimo grobara kao okuženikah, 
zločineah i krvnikah. 

IVKA. 

(Protrne.) 

Opazila sam i ja, kako nam se svatko ukla¬ 
njaše, kako se mladići odvratjahu od mene i otca mo¬ 
ga, kako djevojke prekinuše igru i veselje, kada se 
htjedoh medju nje umiešati, — kano da nisam gro¬ 
barova kćerca, no kakova iz groba ustavša sablast. 

(Iza male stanke tužno.) 

Ali doskora pregorjeh i tu ranu, te se povukoh 
u samotnu otčinsku kolibicu, gdje sprovodih vrieme 
igranja čitanjem starih knjigah ili pako učenjem na 
izust sv. izrekah. No uza sve to ostade mi ti, Bog- 
dane, u sladkoj uspomeni, pa čim te zagledah ovdje,, 
nestade sve tuge i žalosti; tvrdo bo sam uvjerena, da 

nisi tako nizkih i potištenih mislih kao ostali; tvoja 
je duša uzvišena nad predsude i plahu bojazan inače 
dobrih branovačkih gradjanah. 

BOGDAN. 

Pravo reče, i ja nebih ni časa bio počasio na¬ 
zvati te pred eielira svietom svojom zaručnicom; no 
ja imadem otca i mater, dvoje u predsudah odraslih 
i ostarjelih ljudih, kojim opirati se bila bi s moje 
strane i drzost i ludost. Pokušao sam više putah da, 
im svoju namjeru samo s daleka navjestim, no svagda 
opazih na njihovih licah strah i trepet s mojih riečih, 
smiem li dakle od Boga i od ljudih nje, koji su me 
njegovali kao vid očinji, opornostju svojom strmoglaviti 
prije vremena u hladni grob? Zar dami izdahnu pro- 
klinjući izopačena po njihovom mnienju sina .... 

K tomu još dolazi, da mi roditelji želeći u miru svr¬ 
šiti svoje dane, nakaniše predati sasvim svoju trgovinu, 
i oženiti me s poštenom i uglednom djevojkom. u 

(Ivka ga ukočeno gleda.) 


BOGDAN. 

(I*a male stanke.) 

Da ja izabirem, bilo bi jamačno inače, ali moji 
mi roditelji izabraše zaručnicu, liepu, bogatu i dobru 
Anku, jedinicu gradskoga načelnika Smiljanića. u 

1VKA. 

(Sklopi ruke, i tiho uzdahne.) 

Liepu, bogatu i dobru Anku, jedinicu našega 
načelnika. 

(Ustane, izpravi se, i odlučno.) 

Neću da pitam, moraš li ti to, Bogdane, učiniti, 
dosta mi je što znadem, da pravo nije. 

(Ukorno.) 

Ljubiti kćerku prezrenoga grobara, to dakle ne- 
Jbiaše u tvojih očiuh niti griešno niti sramotno: „kada 
počivah na tvojih grudih, tada si bio, kako reče, naj¬ 
sretniji čovjek na svietu; ali kad bi pred Bogom i 
ljudmi imao očitovati i potvrditi ljubav svoju, kojom 
si me zamamio, —tad se stoprv sjeti visoka stališa 
svoga, i nizka sramotna roda moga. tt 

BOGDAN. 

(Zapinjajuč.) 

Moji roditelji, Ivko- 

IVKA. 

(S posrajehom.) 

Oh Bogdane moj! badava ti izpričavauje; tvoji 
su roditelji, istina, strogi, ali i u te je čvrsta volja. 
Još i sada se pogovara, kako te odlučiše posvetiti 
stališu svetjeničkom, no ti i nisi bio voljan nositi crne 
haljine, te si se u ime božje uspješno opro strogoj 

otčevoj volji i svetoj majčinoj želji, te si postao, što 
si sam hotjeo. 0 moj Bogdane, nelaži! ti si jedinac u 
otca i majke, nebi ti oni jamačno uzkratili najvruću 
želju srdca Tvoga, samo da je tvoja želja. Ljudi ne- 
misle i nesude svagdje onako kao ovdje, pa i meni 
se samoj čini, da nije toliko pogrdno svojim svekrom * 
nazivati čovjeka, koga je sam car u vojsci častno od¬ 
likovao. Drugo je Bogdane, što tebe dieli od mene: 
ja sam ti dosadila i ti gineš za novom ljubavju; ona 
Anka, koju ti dobrom nazva, krasna je i dovoljno bo¬ 
gata, da te uzmogla uloviti u svoje zamke. Zašto da¬ 
kle lažeš i sebe sramotiš ?“ 

BOGDAN. 

(Porugljivo.) 

Pa da i je tako kao što ti kažeš, što s toga 
sliedi ? K 

IVKA. 

S toga sliedi da si ti tako potišten čovjek, da 
nisi bio nikad ni vriedan moje ljubavi, i ja se zato 
laglje s tobom razstajem za uvieke. 

(Ođkrene se od njega i ide na desno.) 

BOGDAN. 

(Ide za njom rokom jn zaustavlja.) 

Ivko neidi imam ti još niešto kazati 

(Ivka ga odvrne rukom ode. Bogdan se vrati natrag, stoji nepomičeno na 
jednom mjestu njekoliko časovah, uprv ljevicom ćelo a desnicu stavi na 
»rdce, zdvojeno.) 

Ako čovjeku i dosadi stara ljubav u toliko, da 
hoće da silom skrši težke njezine okove, to je ipak 
čas razstanka za svakoga vrlo mučan, tad bo uspome¬ 
na prošlih blaženih danah kao zraka od zapadajućega 
sunca sinuvši na obzoru naše ljubavi, uzbudi nam u 
gradili tugu i žalost, 

(Ode.) 

(Promjena: Groblje, njekoliko krstovah vidi se, stan grobarov po strani 
sa dva prozora.) 


Prizor drugi. 

BOJAN. 

(S motikom ravna nješto oko grobovah; žalostno) 

Oj žalosti; nisam mislio da će mi se na stare 
dane tako crne magluštine skupiti nad glavom, nisam 
se nadao da ću ja, koji sam cara i domovinu vazda 
vjerno služio i za nje glavu u torbi nosio, da ću jed¬ 
noć eno u onoj 

(Pokaže rukom na svoju kolibu.) 

bjednoj kolibici kao grobar život svršiti. U boj, u boj 
hajd krvavi okani se starce, pogrdne motike i lopate, 
i lati se opet vjerne šare i britke sablje! — — No 
što to buncam kao da mogu onako dvadesetak ili tri¬ 
desetak godinicah skupa s ranami stresti sa sebe i 
omladiti se: — A ti diete moje — Ivko moja! koma 
bi tebe ostavio, šta bi ti počela bez mene, a ja bez 
tebe?! 

(Nasloni se na motiku, obori glavu, misli, iza mule stanke žalostno.) 

Voljani Bože! što je tora đjevojčetu? Eto već 
šesta nedjelja prošla, odkako mi sve više te više gine 
i propada, da joj niti sam učeni naš liečnik nezna 
pomoći. — Što da mi diete izgine? . . . Bože! što 
skrivih da me tako težko postiže svemoguća tvoja 
ruka? nisam li toliko godinah vjerno vojevao u sve¬ 
tom boju za vjeru svetu? Ne, ne, Bog me neće lišiti 
jedine utjehe na tom svietu! Ali što je djevojci? Što 
joj skrši kriepki njen stas, da izgleda kao da je 
ustala iz utrobe crne zemlje? Što joj smuti bistro 
oko? Ako ja i liečnik neznamo, znat će već tko drugi, 
ako ne s dobra, a ono prinudjen gvoždjem ili olovom. 

(Lupi motikom o zemlju namakne šešir duboko na oči, ode k vratam od 
i groblja, na njih sjede dvie bake prosjakinje, Maruša i Doruia, Bojan se 
izdere na njih.) 

„Čujete li vi stare vještice, hajde kući, doba je 
da zatvorim vrata." 


Prizor tretji. 

DORUŠA. 

(Izkesi se i zagrakće.) 

No no, prijane Bojane, vi vičete ko pravi delija, 
i doista bih se od vas poplašila, da neznam kako ste 
inače milostiva srdca. tt 

BOJAN. 

Zar zbilja? no ako sam već uljezo u vašu mi¬ 
lost to mi barem nješto učinite za ljubav. 

DORUŠA. 

(Digne se sa zemlje.) 

S drage volje, samo govorite, Bojane, mi smo 
vas rado pomoći, samo ako uzmognemo. 

BOJAN. 

Ti znaš, da imam kćerku, Ivku po imenu, lju- 
bezno i dobro diete, koje volim kao vid oka svoga. 

DORUŠA. 

Istina je, tvoja je Ivka vrlo dobra i milostiva 
srdca, i nikada joj toga neću zaboraviti, kako me je 
često po zimi i jeseni toplim varivom nahranila i ruj- 
nim vincem napojila! no zato i mi nismo nezahvalne, 
svaki se dan molimo Bogu za njezinu sreću. 

MARU Š A. 

(Zamrmlja.) 

Bog ju blagoslovio, 

BOJAN. 

(Nješto se razvedri i pouzdano.) 

Slušajte me dakle, djevojka je iznenada oboljela, 
ni sam liečnik nezna od česa; dan po dan mi gine 
sve to više tako, da se već pobojah za njezin život. 

Znajuć pako, da ste vi vješte vračarice, eto se k vam 
utičem, da mi kažete kakav liek za tu neznanu bolest. 

DORUŠA. 

(Nakesi se.) 

Treba joj ljubovnika, moj Bojane; tako krasnoj 
djevojci nesnosno je biti na samu s križevi i mrtvaci. 
Mlado srdce, vruća krv . . . Njeka tajna želja stišće 
joj srdce, te ga žeže pogubnim plamom. A1 i zato 
ima licka, samo ako vam se s njega nesgrozi. Uzmite 
od trula liesa nevina pokojnika iver s gornje strane, 
pa ga metnite djevojci pod uzglavje, i vidit ćete, da 
će joj se srdce opet umiriti, obraz razvedriti, i u vašu 
će se kolibicu prijašnje zadovoljstvo opet povratiti. 

BOJAN. 

(Namrgodjeno.) 

Ludo nijedna, što će to pomoći djetetu, koje 
niti nesanja o takovih stvarih, o kojih ti buncaš. 

DORUŠA. 

(Uvriedjeno.) 

Upravo zato, što je djevojka tako smjerna i ne¬ 
vina, nepada joj na um daje to ljubav, što joj srdce 
tišti, jer da ona poznaje to breme, nebi tako propa- 
nnla, već tu si sama lieka potražila. Pa ako i nepo- 
maže liek, što vam ga nudim, odmoći sigurno neće. 

BOJAN. 

(Dvojbeno.) 

Volio bih da mi skuvate pitje kakvo od ljeko¬ 
vita bilja, sabrana u mjesečini; ili pako da mi priu- 
gotovite za diete pomast, koja oslabljeno tielo jači i 
novu mu snagu daje. Stari vas Jerko još i sada u 
zviezde kuje i čudesa od vas pripovieda, što ste ga, 
oslobodili padavice, s koje je strašno patio. Takav bih 
ja liek volio imati za svoje bolno diete, nego kojeka- 
kove budalaštine, koje ništa nevriede. 

DOftUŠA. 

(Nješto zamifiljeno.) 

Ako želite, i to vam mogu služiti, no čini mi 
se da je vrlo nerazborito, što se tako tvrdokorno opi¬ 
rete mojim savjetom. Nebi me doista mnogo truda 
stalo, da.vam pripravim napitak ili skuvam pomast; 
ali se bojim od gradskoga liečnika, koji na me ko na 
bielu vranu rieži, odkako sam nekomu bolestniku, ko¬ 
ji od njegovih liekah mal da neosliepi, prijašnji vid 
povratila; radi česa je i kod poglavarstva proti meni 
kao vračarici i trovalici tužbu podneo te me napadošfr 
u kući i razlupaše mi sve posude s ljekovitim sokom 
— Bog ih ubio!“ — Od tad se okanih liečenja i 
pomažem ljude samo dobrim savjetom, i to ako mi 
obreknu da će šutiti; jerbo se je načelnik zaprietio, 
da će me, ako još što takva dozna, kao vješticu na 
lomači dati upaliti/ 

BOJAN. 

(Nasmjehnuv sc.) 

„Jok vala." 

MARUŠA. 

(Koja je dosad žutila.) 

Ej nije šala. 

DOROŠA. 

(Proti Maruši.) 

Jelte Marušo! da imam pravo? Vi ste stariji i 
izkusniji od nas obojice, te priznajete da je moj sa¬ 
vjet dobar. 

MARUŠA. 

Varaš se. 

DORUŠA. 

(Srdito.) 

Šta? zar vi tako? kukavice jedna bezsramna! 
BOJAN. 

(Zavikne.) 

Mirujte bake, inače ću vas pomiriti načinom, 
koji vam se neće dopasti. 

(Proti MaruSi.) 

Deder počmi ti jedanput, da čujem tvoj savjet. 

' 2 * 

MARUŠA. 

(Digne se sa zemlje.) 

Često sam vašu kćerku motrila, te mislim da 
nije ljubav, već drugo šta, s česa joj se razboli srdce 
i lišće vehne; često sam vidjala Ivku, kako je s pro- 
zorića zamjerenima i čeznućima očima gledala zlatom 
i biserom nakitjene djevojke, koje prateći do groba 
koju pokojnicu kadšto amo dolaze. Da da, ,tako je, 
vjerujte meni, koja već sedamdeset godinah ovaj la¬ 
komi sviet priznajem. I Ivka bi rada imati od bisera 
koliere i zlatom vezene odjeće; — takovo je srdce u 
djevojke, teži za uresom i nakitom, čemu za volju 
sve bi na svietu žrtvovala. To je i vaše kćeri slabost, 
kojoj je dosad sve ostale udobnosti života i obične 
mladeži zabave zapostavljala i tako će biti dok god 
joj se neizpuni želja. Zato pokupite biser i zlato, pa 
će vam na licu djeteta opet ruže procvasti. 

BOJAN. 

I ja mislim da je tako; ali kako da sve to na¬ 
bavim? 

MAKUŠA. 

To je vaša skrb. " 

BOJAN. 

Mnogo sam putah, za svojega četovanja dobar 
plien zapBenio. Kad srao osvojili Kanižu na juriš, ta- 

da sgrnuh toliko prstenah i draguljab, da bi dovoljne 
bile za nakit najođličnije gospoje, kamo li onake dje¬ 
vojke, ko što je moja Ivka. No lukavi čivutin izvabi 
mi dragocienosti obsjenivim novcem, komu doskora 
nestade traga. Doista, mnogi se je vojnik u ono vrie- 
me obogatio. No posije ugovorena mira u Beču vra- 
tih se natrag pustoj svojoj kući, gdje sam stražnjih 
nekoliko žutakah potrošio na liečenje i pogreb svoje 
žene. U kući nenadjoli čime bi vrabca nahranio; sve 
je bilo propalo u posljednjem ratu. Nebiaše čime ob- 
djelavati kukavno zemljište, nebiaše što posijati, ne- 
bijaše zašto kupiti spravu, marvu i žitak. Što dakle 
da počmem? Osiromašen i raztužen odoh s jedinicom 
u bieli sviet, te nakon dugotrajna potucanja dođjoh u 
ovu varošicu i stupih u tu pogrdnu i omraženu služ- 
bicu. Odakle mi indi novci, kojim da nabavim djetetu 
nakit, pa da joj sve i život spasim? 

(Time mrko lice k zemlji obori.) 

MARUŠA. 

Toga vam ja neznam, moj Bojane, jer netvorim 
zlata, tko bi se vilinske šibe dočepao stekao bi silno 
bogatstvo. Nebrojeno je blago u zemlji zakopano, gdje 
nikomu na svietu nehasni; tko bi ga potražio, našao 
bi ga, i dignuo bi se iz praha sirotinje svoje, te ži¬ 
vio kako mu volja. 

BOJAN. 

(Sgrozi se.) 

Da da, u zemlji je nebrojeno blago, tko bi ga 
potražio, našao bi ga i dignuo se iz praha sirotinje 
svoje. 

MARUŠA. 

Tako jeste. 

BOJAN. 

Liepa vam hvala, MaruŠo, za vaš savjet. Sada 
pako idite kući, večer bo je danas odviše hladna za 
vaše ostarjele kosti. Danas neće ovuda nitko više pro¬ 
laziti. Idite dakle, lahka vam noć! 

Obe prosjakinje. 

Lahka noć. 

(Odu. 


Prizor četvrti. 

BOJAN. 

(Sam.) 

(Zatvori vrata, i zamišljeno stupa napried.) 

Biser dakle i nakit, to je za čim mi diete uz¬ 
diše. što ju toliko muči, ne, ne, to nemože biti.... 

(Opet podje njekoliko koračsyah.) 

Žensko je srdce tašto i teži za uresom i naki¬ 
tom. Da da, pravo ima starica. A šta ću sada? Zašto 
se prepadoh malo prije, kad se ona misao u meni 
porodi? Junače, ohrabri se! zar da te strah spopade 
s takovih tricah?" Šta mi reče starica? — — — 
Da da: u zemlji je nebrojeno blago zakopano, gdje 
nikomu nije od koristi .... tko bi ga našao, mogao 
bi živjeti po svojoj volji. No neginem ja za blagom. 
Šta će meni blago, koga štediti neznano? Ali mi ga 
djetetu treba, Ivka čezne za njim. I nikomu na svietu 
nekoristi .... 

' (Stane pred jedan t^rob razmatrajuć) 

Ovdje sam nedavno zakopao gizdavu djevojku, 
koja je jamačno i posije smrti, kao i za života, zlatom 
i biserom obsipana tako, da bi ga i mojoj kćeri do¬ 
ticalo. Pa nikomu na svietu nekoristi to blago, w Ali 
to je odor mrtvaca — isto što i svetokradja. Nismo 
li mi toliko putah na bojištu bogati plien zaplienili? 
Šta će mrtvomu zlato, kojim se samo živ može služiti 
i koristiti? Pa jesmo li mi ikada dugo promišljali bi 
li si prisvojili zlato ustreljenika? .... 

(Misli.) 

No stani, drugo je oplieniti u boju ubijena ne- 
priatelja, a drugo opet iz posvetjene zemlje zlato, ko¬ 
jim je vjerna ruka mrtvaca kao posljednira darom lju- 

bavi izkitila. Duhovi se porobljenih pokojnikah pobu- 
djuju time na osvetu, a kradljivca takova čeka po 
zakonu .... smrt. 

(Iza male stanke zdvojeno.) 

Ali moje diete, jedinica moja umire. 

(Podje opet njekQliko koračajah, uzme motiku sa zemlje gorko se smješeć.) 

Ovamo ti ljubezni vilinski štapiću, prokrči mi 
put do blaga, sakrivena u dubokoj zemlji, gdje nije 
nikomu od hasne. No ne, neću da budem kao divlja 
zvier, kojano gladna mrtve iz grobovah vadi, i time 
zasitjuje svoju proždrljivost. Ali prvi koga mi amo 
donesu, platit će mi harač prije nego što ga zagrnem, 
pa neka se onda sbije što mu drago. 

(Okrene se proti kolibi i nježnim glasom.) 

Mirno mi budi diete moje, doskora češ dobiti 
za čim ti srđce gine, pa da se sbilo što mu drago, 
nemarim, makar i glavom platio. 

(Zastor padne.) 

(Soba načelnika Smiljaniča liepo uredjena.) 


Prizor prvi. 

(Anka sjedi kod prozora za šivačim atolom i nješto šijo, veoma nevesela, 
na jedanput skoči, pošto spazi da se Vuk kroz prozor promolio i u sobu 

unidje.) 

VUK. 

Anko, ti se prepadaš od mene! Zar s&m ti već 
u toliko omrzio, da se mene plašiš? 

ANKA. 

Kako da se neprepađnem, kada dolaziš k meni 
kao neka sablast. 

VUK. 

(Gorko se nasmjehuuv.) 

Tako i moram, imali drugi kakav put meni do 
tebe? Nije li mi tvoj otac zabranio dolaziti u kuću? 
Što sam indi htio, nego uhvatiti sgodu, koja mi se 
pruži pošto ti se majka od veze u vinograd a otac 
odć u viećnicu. Kao kradljivac dovukoh se u susje¬ 
dovu kuću, te se popeh preko vrtne ograde, samo da 
tebe, dušo, vidim, i nježnu ti ručicu poljubim. 

ANKA. 

(Ođrešito.) 

Mani se toga; znaš bo da nas dvoje nismo si 
sudjeni. Igrasmo se, istina, u djetinstvu rado zajedno; 

pa buduć da biah i stobom, kao sa svakim, prijazna, 
mislio si da te ljubim; ali se varaš. Zato me nemuči 
dulje, Vuče, ako Boga znadeš, smatraj ti mene slo¬ 
bodno i nadalje kao svoju priateljicu; no drugo ne- 
zahtjevaj od mene. 

VUK. 

( Ciknu.) 

Znam, znam, odakle taj vjetar puše, ti ljubiš 
onoga vjetrogonju Bogdana, jelte? ~ 

ANKA. 

(Pogleda ga ponosnim pogledom, izpravi se, stavi ruku na srdce, tiho i 

turobno.) 

Jest, ja ga ljubim, ' niti netajim toga, i priznat 
ću pred Bogom i ljudmi, da ga iskreno ljubim, — 
premda mi je već zadao toliko brige i jadah. 

VUK. 

(Zlobno.) 

Ti dakle, vjerna zaručnice, ljubiš mladića, koji 
čezne ne za tobom, već za otčevim blagom i za častju. 
Po svoj prilici da ti je ljubovriik za brigu i suze vrlo 
haran, buduć da se s blieđom grobarovom kćerju za 
njegovu ljubav jagmiš. 

ANKA. 

(Kukom mu se zaprieti) 

Ti ga, Vuče, nemoj crniti! Od tebe sam jedino¬ 
ga čula, da Bojanovu kćer ljubi, — je li to istina? 

VUK. 

(Plane.) 

Tako mi duše, jest. 

ANKA. 

(Bolno.) 

Ja sam ti vjerovala, i mal da mi srdce nepuče 
od žalosti, kada dodje k meni i javi mi, da si za njim 
vrebao i vidio kako mu je Ivka na koljenih u šumi 
na kamenoj klupi sjedila, i šnjime se razgovarala, 
valjda o ljubavi i ženitbi. Ja sam ti vjerovala, jerbo 
mislim, da nelažeš, pa buduć da sam odviše ponosita, 
nego da budem čija nuzljuba, odbila sam mučno ruku 
njegovu, kad me je u otca zaprosio. 

VUK. 

(Ponješto umireno.) 

I pravo si učinila. 

ANKA. 

(Uzdahne.) 

Čini mi se da nisam, roditeljem se mojim čudno 
vidi, što sam odbila čovjeka, za koga mi srdce tako 
živo bije, oni dakako misle, da sam ja to učinila kao 
ludo diete, koje još ni nezna, što je to udaja. — 
Bogdanov se rod vrlo ljuti zbog te uvriede, a mladić 
se zatvara u svoju sobicu gdje po vas dan samotan 
kod svojih računah i knjigah sjedi, riedko kad izlazi 
napolje, a za zabave nit nemari. Služkinja me njegova 

uvjerava da je vrlo u lieu propao. Bog ti prostio. 
Vuče! al si mi mogao mnogo prištediti jada, nerekav 
mi ni rieči o njegovoj ljubavi prema Ivki. 

VUK. 

Nemogoh odoljeti, da ti neodkrijem prievare. 

ANKA. 

Od tad sam vjerne sluge podkupljivala novcem, 
nebi li štogod pobliže o toj ljubavi saznala, no uzalud, 
nitko neće da o tom znade; Ivka je mirna i čedna 
djevojka, koja samo onda dolazi u grad, kad joj je 
što neobhodno treba u kući. Svatko ju hvali i štuje 
u toliko, da nikako nedoluičujem, kako da bi ona 
bila razpela svoje mreže, da ulovi mladića tako od¬ 
lična i bogata roda, ko što je Bogdan. 

VUK. 

(Razžesti se.) 

Uzmi ga dakle, uzmi, a dieli njegovo srdce s 
djevojkom, koju sav sviet prezire. 

ANKA. 

Ja ti kažem, Vuče, da sam nepravedna bila pra- 
ma njemu, pa da me po drugi put zaprosi, nebih mu 
jamačno odbila prošnje. 

VUK. 

(Riknu glasom razjarenim.) 

Pokušao sam sve, što može čovjek učiniti, mo¬ 
ljakao sam za tvoju ljubav kao gladan prosjak za ko¬ 
madić krušca, — bacao sam se na koljena pred tobom; 
no sve to nekoristi ništa; — ti ostade svedj, ko i 
prije, tvrda kao živac kamen, i turi me od sebe ko 
pseto, koje se prilizava gospodaru svomu: Ti nehtjede, 
JLnko, biti angjelom života moga, a ti me učini vra¬ 
gom svojini: Čuvaj me se Anko; — Ali ne, neću, da 
nahudim tebi, koja si mi život zatravila, al si mi ipak 
draga vrhu svega na svietu — nego njemu, koji mi 
preote najveće moje blago, njemu ću se osvetiti; da, 
tako mi duše! bilo kod kuće ili 11a polju, u crkvi ili 
šumi — gdje god se š njim sukobio, Bog mu se 
smiluj! S Bogom ostaj! 

(Ode razjaren kroz prozor, kroz koji je i došao.) 


Prizor drugi. 

ANKA i SMILJANIĆ. 

(Anka spazi otca, ide prama njemu, poljubi ga smjerno u ruku.) 

SMILJANIĆ. 

Dobro večer, Anice, 

(Poljubi ju u ćelo.) 

Što misliš, odkud dolazim? 

ANKA. 

(Umiljato.) 

Odkuda ako ne iz Vinkove* kavane? 

SMILJANIĆ. 

Jest, pogodila si, i vrlo mi je drago, što sam 
se danas k njemu svrnuo. A bili mi znala kazati, s 
kim se ondje sastadoh? 

ANKA. 

(Znatiželjno.) 

S kim? 

SMILJANIĆ. 

S Bogdanom Blažićem, siromah sjedit) je samo¬ 
tan u kutu lulu pušeći i gledao tako tužno preda se, 
ko da su mu pure kruh pojele; kada mu se približih, 
oddieli mu se težki uzdah od grudih, no sasvim tim 
pozdravi me uljudno, izjaviv mi, da mu je osobito 
drago, što može samnom još koju rieč prosboriti prije 
nego odč u bieli sviet. 

ANKA. 

(Zavrisne.) 

Voljani Bože! 

SMILJANIĆ. 

Upitam ga sasvim začudjen za uzrok njegove 
prieke odluke, a on mi tužno odgovori, da mu ga ne- 

treba kazivati, jer da mi je i onako dobro poznat, ti 
si, reče, taj uzrok, jer si ga odbila kad te je zaprosio, 
a on da nemože bez tebe i stobom zajedno u istom 
mjestu da živi. Srdce se — reče mi zatim Bogdan — 
u čovjeka neda siliti, vaša kćerka ljubi drugoga, kako 
sam se osvjedočio, i to pijančinu Vuka. 

ANKA. 

(Žestoko.) 

To nije istina. 

SMILJANIĆ. 

(Kadostno joj gladed lice.) 

I ja sam Bogdanu rekao da to nije moguće, da 
bi ti ljubila onoga razsipnoga, svadljivoga, divljega 
mladića. 


ANKA. 

Igrala sam se njekoč šnjim i ništa više. 

SMILJANIĆ. 

Bogdanu se lice na to razvedri, i zapita me a 
da zašto si ga odbila, kada se nisi drugomu obećala? 

(Anka si rakama sakrije lice.) 

Ja ga pako stadoh tješiti veleć, da niti tvoja 
mati nije ni za dlaku milostivnija bila, kad sam ju 
prvi put bio zaprosio, na što me mladić uze zaklinjati 
i moliti, da neka gledam kako bi te njemu prijaznu 
naklonio. Rukujuć se šnjime obećah mu prošnju izpu- 

niti, pa tako stojim eto pred tobom gotov snubok. 
Mal da nisam Bogdana umali sobom doveo, no ipak 
mi se pričini skodnije, da se o toj stvari prije na 
samu s tobom porazgovorim. Zato ga svjetovah, da 
odjaši pred tvoju majku, koja će se pod večer iz vi¬ 
nograda kući vraćati, i njoj da se svojom željom pre¬ 
poruči. On jamačno sada već kroz Tihanu-šumu na 
svom bielcu poskakuje mojoj Milki u susret. U nje¬ 
zinoj će pratnji još večeras amo doći. Nedvojim, da 
ćeš ga dobrodošlim nazvati. 

ANKA. 

(Stidno.) 

Bit će svakako zadovoljan samnora. 

SMILJANIĆ. 

(Nješte ozbiljno a njeSto šaljivo.) 

No ako on tebe po drugi put zaprosio, hoćeš li 
ga opet odbiti, ili ćeš ga ovaj put uslišati i njemu 
se zaručiti? 

ANKA. 

, (Odvažno.) 

Hoću, i to od srdca rado, jer neljubim nikoga 
na svietu kao njega, i s ponosom zvat ću se njego¬ 
vom zaručnicom. 

SMILJANIĆ. 

(Radostna.) 

Tako, dušo tako! 

(Zagrli ju.) 

Pa gleobiesne djevojke! odbija mladića i prkosi 
mu kao da na njega Bog zna kako mrzi — a ono ti 
je gotovo dvoje dragih, koje od same ljubavi neznade 
što će. No hvala Bogu da je sve opet u redu! 

Prizor tretji. 

(Sluga Smiljanićev sav zaaopljen provali u sobu.) 

Sluga. 

Za pet r&n božjih, gospodine — 

SMILJANIĆ. 

Što je? 

Sluga. 

(Zapanjeno.) 

Velika se nesreća dogodila. 

SMILJANIĆ. 

Kakva nesreća? kazuj, što je? 

Sluga. 

(Pogleda Anku, pa onda preda se.) 

SMILJANIĆ. 

(lsa male stanke.) 

Govori samo, moja Anka nije više diete, i neka 
amah sada čuje; što prije ili kašnje mora da sazna. 

Sluga. 

(Otezajuć.) 

1 Kada moram . . . kazat ću vam, gospodičića 
Bogdana — koji je malo prije ođjašio gospoji u 
susret- 

SMILJANIĆ. 

(Neuztrpljivo.) 

No, što je šnjim? 

Sluga. 

Nadjoše na, razkrstju u Tihani ubijena. 

(Anka se neosviesljen&.aruSi na. bližnji stolac, Smiljanić) i slng^priteku 
joj u pomoć.) 

(Promjena: Ivkina soba siromašno uredjena jedna postelja stoji u katu, 
na desnoj strani jedan ormar, jedan stol i njekoliko stolacah.) 


Prizor četvrti. 

IVKA. 

(Sjedi na stolcu u jednostavno) bieloj opravi, glavom oborenom, kosom 
razpustjenom. Čim se zastor digne, čuje se vani na groblju žalobna glasba, 
koja prati Bogdanov sprovod. Trgne se, slu&a* ustane i sa , stoka* veoma 
sdvojeno) 

Jadna Ivko! izgubila si sve što ti biaše milo i 
drago na ovome svietu, srdce ti ostade pusto kao 
okresano drvo medju granatim hrastovi, nepoznaje 
više straha ni užasa; a duša* u kojoj već svaka iskra 
nade« utrnt, pripravu*;svaki čas na i&đatautje« 

(Isa mule stanke.) 

Dok mi je dragi jošte živio, nebiah posve ne¬ 
sretna, premda ga nisam mogla više štovati i premda 
sam, o njegovoj nevjeri osvjedočena bila, znala sam, da 
nm se druga ljuba oko vrata savija; sasvim tim mi 
biaše on jedini predmet o kom sam vazda mislila, s 
kojim sam sprovela dane i noći, š njime legla i š njime 
opet ustala. 

(Glasba prestane, Ivka sluša, baci se na koljena-, sklopi ruke pa moli; 
glasba svira muklo opet.) 

0 blažena djevica, majko tuge i muke, ogledaj 
se očima milosrdja na biednu siroticu! On je težko sa- 
griešio na meni, no ja mu sve opraštam, da i meni bude 
oprošteno, kada mi zadnji sat kucne. Oj crna smrti! 
zašto njega umori, a ne mene, koja se već odavna 
ođrekoh svieta. Svemožni Bože! povrati mladiću str* 
veni život, i uzmi mene umjesto njega .... zavje¬ 
tujem ti se, božja majko, da ću se sasvim ostaviti ta* 
štinah svieta, i tebi se sasma posvetiti u tihu samo¬ 
stanu, samo ako Bogdanu život povratiš . . . 

(Zastor padne.) 


3 * 

(Groblje! Po strani grobarova kolibica, borna nođ, grmljavina se čuje, 
manje sievaja. Vidi se nov grob s krstom „Bogdan Blažić K gluvo doba 
12 satih tuče.) 


Prizor prvi. 

(Bojan izadje iz svoje kolibe, u kabanicu zamotan, nosi svetiljku u jed¬ 
noj roci, stane kod jednog prozora, prisluškuje pozorno.) 

BOJAN. 

(Sam, tiho.) 

Nješto je u nutri zašuštilo, ali nije valjda ništa, 
čudan je sanak snila; strpi se samo, sirotice moja, 
doskora ćeš snivati o zlatu i biseru. Zašto nebi ti, 
dušo imala, što gizdave djevojke branovačke u izobilju 
imadu; ti, koja si vrednija od njih. Strpi se samo; 
spavaj mirno, diete moje, otac ti bdije i skrbi za te 
u tamnoj i burnoj noći. 

(Svetiljko ugasi i položi na zemlju, bolje se zamota u kabanicu.) 

Bit će nepogode noćas, i ako želim izvesti namje¬ 
ru, valja mi se žuriti. Napried dakle u ime božje, ako to 
nije grieh pri takovu poslu nazvati ime gospodnje. 

(Čvrsto i neustraženo stupa prieko požarišta izmeđju krstovah do Bogda- 
nova groba, ustavi se i dri idućim glasom hrabri se.) 

Junače! što oklevaš? zar si se, duše ti, ženom 
pretvorio? jesi li ikad strepio kada je valjalo napasti 
divljeg Osmanliju? Nisi li tad prvi srnuo medju ne- 

priateljske čopore i svagda se sa slavom s bojišta vra- 
tjao?! A sada — drhćeš, sram te bilo, stari borče! 
Pa šta je, što bi se plašio sa svoje namjere? — Ti 
niti si kradljivac, koji se maglom ili noćju uvlači a 
kuću svoga iskrnjega, niti pustahija, koj iza grma na 
svoj plien vreba i zaledjice udara. Toliko si putah 
pokazao da se nebojiš dušmana, nebudi dakle ni sada 
strašivica. Nečiniš ti iz lakomosti, što božji i ljudski 
zakon kao zločin zabranjuje, već te na to nuka lju¬ 
bav djeteta, i Bog će ti oprostiti otu ljubav tvoju. II 
zar da gledam kako mi diete gine i propada? . . . 
nisam li danas vidio, kako stari Blažić mal da ne- 

sdvoji od žalosti, kad mu sinka ovamo pratiahu!- 

Pa njemu je ostala žena, koja ga tješi, i ostalo mu 
je blago, koje mu prija; a što meni ostaje, ako mi 
Ivka umre? Oj ništa — ništa na svietu. — 

(Odvažno zadje za grobnica izvuče lies s bielira pokrivačem pokrit, 8grozi 
mu se, naglo odkrije pokrivač. Munja sjevnu i razsvietli cielo groblje. 
Bogdan leži tiho i nepomično prekrštenih rukuh, o vratu mu visi zlatni 
lanac, a na rukuh blista se prstenje.) 

Čudnovato, doista čudnovato, da mi upravo sada 
na pamet dodje ona pripoviest, što mi ju jedno većer 
kazivaše stari naš kapetan. Njeki čovjek podje na 
groblje i odtrgue na grobu jednom ružicu, koju je 
trebovao za neke čarobije. 0 ponoći pako dodje mrt¬ 
vac po svojinu, i pokucav na prozoru, reče: vrati mi 
ružicu. — No onaj si zabuši uši te niti hoće da sluša 
nit da vratja. Vlastnik dodje i drugu noć veleć: vrati 

mi ružico, ili ću te lišiti najdraže stvari. — Čovjek 
opetnesluša i nevratja. A kad i opet treći put odbije 
‘vlastnikovu prošnju, tad mu strašna k domu stupa 
‘sablast kroz goru i dol; dok vjetar huji i bući u noći 
okol; kolievki došav — milo stisnu mu diete okost- 
nom rukom, koje moleć i ječeć — izdahnh dušicu s 
težkom mukom. Osvetitelj ode poljem, gorom natrag; 
a za pjim ost& od djeteta krvavi trag. 

Jutrom pako, kad se otac iza težka sanka pre- 
nth vidi nestalo je kćerke, nesta radost sva i njemu! 

(Sakrije si lice rukama, al opet odvažilo.) 

Sad nije vrieme da razmišljaš, djeca i bake 
strepe od starih pričah i strašilah. — 

(Gleda Bogdana.) 

Ala krasna mrtvaca! Gle, bogami, taj me Bogdan 
sjetja janjičarskoga age, komu sam kod Kaniže glava 
odrubio. — Žao mi ga je još i danas, biaše bo liepo, 
vitko momče, a siromak nije ni pare imao u žepu, 
nije mp glava vriedila da se maših sablje na nju. — 

(Proti Bogdanu.) 

Deder ti, momče, da ti ogledam taj zlatni lanac, 
a što će tebi mrtvomu zlatni lanac? bojje da ga meni 
živomu pokloniš, a ja ću ga zamieniti u Židova Abra- 
hama za liepe obođce i narukvice. 

(Pridigne desnom rukom mrtvaca, a lievom skine lančić, metne ga na 
zemlju uza se, zatim uze ruku Bogdanovu razmatrati.) 

Nježna, biela rodica, pozna ti se gospođičiću, da 
se u svom života nikada nemaši lopate i motike. Da 
je mahao buzdovanom i hanđžarom, izgledale bi mu mišice 
malo đrugčije. Svakako ovako nježnoj ručici lie- 
po dotiče prstenovi, osobito ako su tako umjetno iz- 
radjeni, ko što ovi tuđe. No bolje će biti da meni 
rastopiš taj «res, s koga te neće više glava zaboljeti. 

(Poskida sve prstenje: Lati se velikog prstena na desnoj ruci, htjede ga 
jednim mahom skinuti, neda se, upotriebi svu silu i njekoliko putah na- 
legne i sav trup strese, prsten se neda skinuti. Skoči na noge prekrsti ruke.) 

Dakle ti prsten nedaš? ... Da, prst je oteko, i 

prsten se neda skinuti; ali ja ga moram imati;- 

Nemogu ti pomoći, moj gospođičiću: htjedoh ti samo 
prsten uzeti, a ti ga nepustiš sama, van $ prstom za¬ 
jedno. E dobro, neka bnde po tvojem. 

(Traži po žepovih.) 

No eto belaja! sada neimam noža kod sebe — 
ali; da da — ako već moraš da budeš osakatjen, to 
mora da bude barem junačkim orudjem a ne kojekak¬ 
vom kosturom; stari moj handžar, odavna već nerab- 
ljen, neka mi tom prigodom opet jedanput posluži. 

(Ode.) 

Prizor drugi. 

IVKA. 

(Izidje iz kolibice, vrlo blieda, ruke ima na prsili prekrStene, polabko ide 
Veomo turobno.) 

Iduć ovako po tom groblju priličim onim prili- 
kam predstavljenih dušah, o kojih se priča da noćju 
iz svojih grobovah ustaju i po groblju tumarajuć za 
svojim spasom težko uzdišu. — 

(Stane, metne ruku na prsa, uzdahne.) 

Što li ćutim, kad ovuda prolazim? — To Bog je¬ 
dini znade, čini mi se kao da srdce nekuca više u grudih 
i kao da samo još tielom mekanički i kukavni život 
živi. Jedina mi je još želja: da se pomolim na grobu 
nesudjena mi ljubovnika, i da poljubim zemlju, koja 
mi krije sve blago ovog svieta. 

(Ide k grobu Bogdanovu, u tmini nevidi da je grob razalatjen, na jedan¬ 
put se ustavi sva protrne, tare si oći: Sasma zapanjeno.) 

Bože! što vidim, jeli snivam ii je zbilja? — 
Grob je Bogdanov kraj groba izvadjen lies, a kraj 
liesa mrtvo tielo mladića, — onoga mladića, koji mi 
život zatravi, a zatim me hladno i potišteno ostavi i 
novoj se ljubi žrtvovk, nu ja sam pripravna svojom 
krvi odkupiti njegov život, još uvjek ga vjerno ljubim 
i za njegovu dušu se pomoliti došla. 

(Padne na koljena sagne se nad Bogdanom, izljubi ga. Na jedanput skoči 
na noge drkćućim rukama čelo si tare, opet klekne prisluškuje nad Bog¬ 
danom, naporno.) 

Čini mi se kao da mrtvac uzdiše: 

(Opet sluša, uhvati ga za ruku.) 

Ruka mu se trza. 


(Moli.) 


Bože milostivi! Ako nije obsjena što mi oči gle¬ 
daju i duša osjeća, o ... tada ga uzkrisi, otče blagi, uzmi 
mene k sebi u mjesto njega — skrši taj moj jadni ži¬ 
vot, samo njega — njega izbavi od smrti! — 

(Tare mu sliepe oči, Bogdan progleda i ukočenima očima gleda oko sebe 
Ivka ga podigne iz liesa, prisloni njegovu glavu na svoje grudi i milo ga 
gleda.) 


BOGDAN. 

(Muklim glasom.) 

Gdje sam? — 

IVKA. 

(Pritišće ga sve žestje k sebi.) 

Kod mene si, kod svoje Ivke! 


BOGDAN. 

(Potegne si rukom po čelu, i tiho zajeca) 

Vajme! izgorit ću! Bože! što bi s menom? 
IVKA. 

Umiri se! umiri se Bogdane, ti opet živiš r 
osviesti se, ja sam kod tebe! 

BOGDAN. 

(S&viesft mu se poĆ& vratjati, privine se k Ivki i z as te nje.) 

Ti si, Ivko? kako dolaziš ovamo — odkuda đo- 
djoh simo — gdje sam? 

IYKA. 

Na groblju. 

BOGDAN. 

(Jecajud.) 

Isuse i Marijo! što se je sa mnom sbilo? 

IVKA. 

Spomeni se, prije dva dana odjašio si iz grada 
^1 Tihanu. — 

BOGDAN. 

Da da, jest, sjetjam se, pa što bi dalje? 

IVKA. 

Donesoše te zamrtva ovamo. — 

BOGDAN. 

(Klikne žalostno.) 

Bože na nebesih! na razkrstju Tihane udari me 
£jgtko iza grma po glavi! te se s konja sruših i one- 
svestih. — 

(Iza male stanke.) 

Dakle me i zakopašel da da, ovdje je lies, tu 
je grob! Bože, smiluj mi se, Marijo pomozi mi! Čudo, 
veliko doista čudo! Bog je poslao svoga angjela, tebe 
je Ivko poslao, da neizginem onako užasno u tom 
grozovitom grobu. Bog je čudo stvorio da mene iz¬ 
bavi, slava mu i dika na uvieke! A ti dievice, koju 
sam ja tako težko bio uvriedio, pa si mi opet opro¬ 
stila što proti tebi sagrieših, — ti angjele moj, spa¬ 
siteljice moja . . . 

IVKA. 

(Ozbiljuo.) 

Nemoj tako govoriti, nije sada vrieme za takove 
stvari; ukloniti se odavle moraš, ja ću sada brzo kući 
i u čas sam opet kod tebe. 

BOGDAN. 

(Plaho gleda oko sebe.) 

Ne, ne! to bi strašno bilo da tu sam ostanem 
medju mrtvaci, oni bi me možda opet u svoje kolo 
uhvatili Ne ne, Ivko, neostavljaj me ovdje samoga, 
ako nećeš da me iznova usmrtiš. 

IVKA. 

Tvoju ranu, Bogdane — treba prigledati. — 
BOGDAN. 

Hladan mi ju vjetrić propuhuje i bol umaljava; 
no tim gorje boli rana što mi je na srđcu. Ivko! mo¬ 
žeš li mi ti oprostiti? 

IVKA. 

(Plačuć.) 

Ja se na tebe nikad ni neljutih, ta kako bih 
mogla srdita k — tebi doći? 

BOGDAN. 

Pa zašto si došla amo? 

IVKA. 

Da se pomolim na grobu tvome! 

BOGDAN. 

(Uzhitjeno.) 

Mili, dobri angjele moj, koga zasliepljen oholo 
turih od sebe. Sve me ostavi na ovom svietu; otac, 
majka, zaručnica . . . samo ti Ivko, dodje k meni, 
po noći, bez straha i bojazni, — tako postojana i 
jaka je ljubav tvoja! 

(titrastno Ivku zagrli, ona mu 8e stidno oko vrata savije.) 

Ivko! znam da imam mnogo šta popraviti, no 
to i ja hoću. Zaklinjem ti se živim i milostivim Bo¬ 
gom, koji me nehtjede u cvietu mojih grehah pozvati 
pred sud svoj, nego mi dobrostivo povrati žitje, da 
se pokajem i popravim. Ivko! moj će te otac, koj bi 
bio sve svoje blago i bogatstvo rado ^žrtvovao za život 
jedinca svoga, rado kao nevjestu zagrliti, zato te pi- 

*4am u tom užasnom času, na tom groznom mjestu, 
gdje je svaka laž i prievara u nebo vapijući grieh: 
hoćeš li biti mojom ženom, mojom za uvieke? 

(Trka muči, nasloni lice na njegove grudi.) 


Prizor tretji. 


Prijašnji i BOJAN. 
BOJAN. 


(Nosi u jednoj ruki svjetiljku, u drugoj handiar, ugasi svetiljku i metne 
kao i prije na zemlju, pogleda u nebo.) 

Hvala Bogu, nepogoda je popustila, crni se oblaci 
vuku prama zapadu ... i grom se s daleka čuje... 
moram se žuriti; jer će doskora i mjesec izaći i 
razsvietliti zemlju. Premda sam siguran da Branovčani 
neće noćas ustati sa svojih posteljah i posjetiti groblja 
ipak volim da negledam mladićeva propala lica u 
bliedoj mjesečini — to je doista i za junačko srdce 
neugodan pogled, a i tako nemogu nikako izbiti si iz 
glave pripoviedku o ružici i vilenjaku, komu mrtvac 
diete ugrabi! 

(Stime đodje do mjesta gdje se Bogdan ispravio i njegovoj kćeri oko 
vrata savio, Bojan to smotri, strašno zavikne!) 

Isuse i Mario! mrtvac mi diete otć! 

(U sdvojenju sruši se na zemlja.) 

(Zastor padne.) 

Viećnićka soba, u sredini velik stol prekrit zelenim suknom, na stolu 
razpelo s mrtvačkom glavom, i dvie goruće sviede. 


Prizor prvi. 

(U začelju »jedi Smiljaniđ, do njega drugi prisjednioi. Viednidki sluga, 
stoji kod vrata.) 

SMILJANIĆ. 

(Slugi.) 

Ivku najpre dovedi. 

(Sluga ode, za čas unidje s Ivkom. Ivka je jako blieda, s oborenom gla> 
vom stupa do stola i učtivo se nakloni.) 

SMILJANIĆ. 

(Blago.) 

Ti si, dievice, pozvana amo pred sud, ne ka<y 
okrivljenica ili obtuženica, već da nam razjasniš, koliko 
uzmožeš, čudnovatu prigodu, kojom je Blažićev sin 
opet oživio. Kazuj nam, dievice, štogod o tom znadeš- 

IVKA. 

(Čedno al ipak od važno.) 

čestita gospodo! meni je samoj sbivši se slučaj 
nedokučivo i nečuveno čudo, te ću vam redom kazati 
sve što otom znadem. Kunem vam se živim Bogom r 
spasenjem svojim, da ću istinu govoriti. Istu noć kad- 
no Blažićev sin poslie podne zakopan bi, digoh se 
oko pol noći i odoh do groba njegova, da se Boga 

pomolim, kad dodjoh do groba, nadjoh grob razvaljen 
lies kraj groba otvoren, pošto opazih Bogdana zagrlila 
sam ga, i oćutih da se mrtvac trza, počmem mu trti 
sliepe oči, i Bogdan progleda, neznavši gdje se nalazi, 
ja ma razložim što se je šnjim sbilo. — 

(Otezajuć.) 

On n onoj bojazni zagrli me, na to dodje moj otac, 
i nadje nas zagrljene, pošto se divljim ozklikom sruši 
na tle, nakon toga dodjoše gradske sluge i pdpratiše' 
nas svu trojicu u grad. 

SMILJANIĆ. 

(Znatiželjno.) 

. Dakle zagrljene vas je našao otac? nebi li nam 
znala kazati, kake da se nisi bojala i prepala, već si 
ga zamrtvoga onako pouzdano zagrlila? 

IVEA. 

(Obori oči niče, no brzo ih podigne, i stidno.) 

Kada već moram da kažem, to dakle znajte — 
da ja i Bogdan . . . nebiasmo si njekoč tadji . . . 
da sam ga ljubila iskreno . . . 

SMIUANIĆ. 

(Zabrinuto.) 

Zbilja? a je li tebi on \jub*v vratjao? . . • 

IVKA. 

Jest, no buduć da mi se poslie iznevjeri, odre- 
koh se ga i ja za života, a poslie njegove smrti ne- 
mogoh one noći odoljeti želji da nepomolim na nje¬ 
gova groba. No on se probudi, a ja a mom zanešenju 
pritisnuh ga na grud, akoprem znajući, da meni sadjen 
nije, zašto se ga i odrekoh a i sada opet odričem 
za avieke. 

SMILJANIĆ. 

Ti si odvažna djevojka, i mi nećemo nikad za¬ 
boraviti, kako plemenito djelo ti učini. 

IVKA. 

(Turobno.) 

Ja prinašam žrtvu i odričem se ljubavi, koju 
niti nesmiem gojiti radi zavjeta moga. 

SMIUANIć. 

(Kao da nečuje Ivkine sadnje rieči, k slugi koji kod vratah stoji) 

Bojan neka dodje. 

(Sluga ode. Unidje s Bojanom. Bojan je sav slomljen i sgrčen, prekrlt«- 
nih rukuh na prsih, i očiuh oborenih na tle; stoji nepomično. Ivka pošto 
ga spasi sakrije si lioe rukama. 

SMILJANIĆ. 

Bojane! ti si ovdje na sudu; kaži nam dakle 
sve štogod znadeš o dogodjaju, što se je prije ne¬ 
djelju danah slučio na groblju. 

BOJAN. 

(Gleda nepomično Smiljanića, iza kratke stanke muklim glasom.) 

Jutrom pako, kad se otac iza težka sanka pre- 
nd, vidi, nestalo je kćerke, nesta radost sva i njemu. 

SMILJANIĆ. 

(Stisne s rameni.) 

To je sad već tretji dan, što se nečuje druge 
rieči od njega . . . 

IVKA. 

(Narieajuć.) 

Otče! ubogi otče, pamet si izgubio . . . 
SMILJANIĆ. 


Starče Bojane! osviesti se, obazri se, diete ti 
nije nitko oteo, evo zdrava i krepka stoji Ivka pred 
tobom. Okani se toga buncanja i odgovori pametno. 


BOJAN. 

(Strese glavom, te jačim glasom.) 

Jutrom pako, kad se otac iza težka sanka pre- 
nfi, vidi, nestalo je kćerke, nesta radost sva i njemu. 


IVKA. 

(Vrlo sđvojeno.) 

čestita gospodo! ovaj prizor je za mene odviše 
turoban, te ga nemogu više podnositi, zato molim 
ako nisam od potriebe, rado bi se uklonila . . . 

4 

SMILJANIĆ. 

Samo još jedno pitanje. 

(Proti slugi.) 

Jesi li ti, Jaćime, smotrio štogod osobita u grobara? 

Sluga. 

Jesam, čestiti gospodaru, opazio sam, i to umah 
prvi dan kad je stavljen pod moju straža, da je nje- 
što u rubcn zamotano čuvao; ja sam pokušao da to 
od njega izmamim, no kad mi je to slabo uspjelo, 
uzeh još dva momka te mu otesmo dragocienost, koja 
vam evo sad predajem. 

(Dade Smiljaniću alatni lanac, ovaj začuđjen razgleda ga, zatim dade 
ostalim na ogled.) 

SMILJANIĆ. 

(Proti Ivki ozbiljno.) 

Ivko! još jedanput te pitam, hoćeš li istinu go¬ 
voriti, tako te Bog pomogo! 

IVKA. 

(Zakone se.) 

Tako me Bog pomogo! 

SMILJANIĆ. 

Kaži nam dakle, jesi li kada prije vidjela ovaj 
lančić? 

Jesam. 

A gdje? 


IVKA. 

SMIUANIĆ. 


IVKA. 

Bogdana o vrata. 


SMIUANIĆ. 


A spominješ li se da li ma je bio o vratu, kad 
si ga zamrla bila zagrlila? 


IVKA. 

(Zamisli se, zatim jasne i odre&ito.) 

Nije. 

SMIUANIĆ. 

Pa ma je ipak bio i posije smrti o vrata, morao 
ma ga indi već od prije netko oteti, lies bo ležaše 
kraj grobnice, tielo ođkriveno, a lanac se je našao a 
grobara. Što indi sadite o tome, gospodo? Da vidim 
slaže li se vaš sad s mojim? 


Svi prisjednici. 

(Dignu se, metnu desnice na propeto i jednoglasno.) 

Tako nas Bog pomogo, mi sadimo, da je grobar 
grob oplienio. 

4 * 

(Irka se onesvieatjena sruši na jedan stolac.) 

SMILJANIĆ. 

(Pogleda Ivku.) 

Izrekoste gospodo i moje mnienje, no valja i 
to na nm ožeti, što ću vam sada kazati. Ako budemo 
zakonito kaznili otca ove sirotice, navalit ćemo sra¬ 
motu i na nju, kojoj ostadoše ruke čiste pri tom 
zločinu i koja biaše uzrok da je sin našega sugrađja- 
nina izbavljen od grozne smrti i svojim raztuženim 
roditeljem povratjen. Osveta je u rukuh višnjega, on 
nam ju preuze, dočim je zločincu pamet pomeo. Bog 
je pravedan i strašna je njegova kazna! . . . Zato 
scienim da bi s boljega bilo, kad bismo staroga Bo¬ 
jana u varoškoj kući nastanili i' dali mu svagdanji 
kruh, stvar pako cielu da zašutimo; sviet bo u svojoj 
zasliepljenosti rado prišiva kojekakve krpe na sudačke 
izreke, osobito gdje je umješano praznovjerje. Obe- 
čsgte mi dakle, gospodo, ako ste šaranom iste misli, 
da ćete stvar zatajiti pred svietom. 

Svi prisjednici. 

(Dignu se i pruže desnice Smiljanićn.) 

Obeć^jemo! 

(Odu.) 

(iTk* se digne sa stolca, sluga rodi grobara, Ivka hode sa njim, SmHjanid 
ju uhvati sa ruku.) 

SM1LJANIĆ. 

(Ljubko.) 

Ostajte dievice, stvar nije jošte dokončana. Vas 
čeka još težka borba, koju će vaše krepko srdce — 
kao što se nadam — bez velika napora moći nad¬ 
vladati, samo ako se budete tako hrabro držali, kao 
i dosada, a to očekujem od vas . . . 

(Uzme ja za ruka, oda.) 

Promjena. Soba Bogdanova. Bogdan sjedi u naslonjaču, vrlo blied i iz¬ 
nemogao, srezanom glavom. Otac stoji kod njega. 


Prizor drugi. 

(Smiljanić i Irka nnidje.) 

SMILJANIĆ. 

Evo vam, Bogdane djevojke, s kojom vam ne- 
biaše prosto prije suda govoriti, sada pako možete, 
koliko vam drago. 

BLAŽIĆ. 

(Pristupi k Ivki, zagrli ju i žalostno.) 

Dievice! mi smo vam držani za život jedinca 
vječnom zahvalnostju; znadete li vi, koliko je to do¬ 
bročinstvo za stare i iznemogle roditelje? . . . Doista 
vi toga još neshvatjate svojim mladjahnim i neizku- 
snim duhom. — 

BOGDAN. 

(Slabim glasom.) 

Ivko, podaj mi roku! 

CEvka mu ju prufti.) 

Ivko! ovdje pred mojimi roditelji, koji rado pri- 
stadoše na moju želju, pitam te još jedanput: hoćeš 
li biti mojom ženom? 

IVKA. 

(Iza male stanke odlučno.) 

Od srca rado, Bogdane, da je sve još onako, ko 
što biaše prije; — ali, tugo moja! mnogo se je pro- 
mienilo od tada. Dva su sad predmeta, koja na mene 
imadu veće pravo od tebe; to je prvi moj otac, komu 
se pamet preokrenft; grad će ga predati stražaru u 
ruke, a može li ga vjernijemu i brižljivyemu izručiti, 
nego što mu je vlastito diete? . . . 

Bogdane, ja nemogu, nesmiem ostaviti otca svoga! 

BOGDAN. 

0 ja ću uztrpljivo čekati, dok ti se otac prestavi! 

IVKA. 

(Poklima glavom.) 

Ne Bogdane ne, ja neću da čekam otčeve smrti; 
pa ako i prije mene izđahne, ipak nemogu biti ni 
onda tvojom . . . 

A tko će mi te oteti? 

IVKA. 

(Pokaže na nebo, i tronuto.) 

Bog, —njegova bo sad jesam. Čuj me. U onom 
času, kad te na groblje pratiahu kraj otčeve kolibice, 
klečala sam moleći se živo Bogorodici, da ti kod Boga 
izprosi povratak strvena života, i zavjetovah joj se, 
da ću u samostanu sprovoditi ostale dane života moga, 
ako mi usliša prošnju. Čudo je stvoreno — ti opet 
živiš — a ja moram zavjet svoj održati. . . . 

BOGDAN. 

(Jadikujuć.) 

Ivko! dušo nemoj me ostaviti! 

IVKA. 

(Odreiito) 

Moram, s Bogom ostaj, Bogdane — s Bogom 
na uvjeke. 

(Pruži mu ruku koju on cjeluje, podje k Blažiću poljubi ga u ruku.) 

BLAŽIĆ. 

(Zagrli ju, i turobno.) 

Dievice! mi se klanjamo zastidjeni pred tvojom 

kreposti. Ništa neka neuzmanjka tebi ni tvom otcu, 
dok koje od nas živi. 

IVKA. 

(Tiho.) 

Hvala vam na ljubavi, Bog vas čuvaj sve skupa. 

(Joi jedan pogled najvjernije ljubavi baci na Bogdana, koji sakriv si lice 
rakama grozno plaće. Ivka podupireć se na Smiljanića ode.) 

BLAŽIĆ. 

Ovako krepostne, plemenite i odvažne djevojke 
nevidjoh, zaista ja možemo za izgled dragim staviti. 

(Zastor padne.) 

